stanford-oval/wikipedia huggingface dataset:
הממשל הצבאי הישראלי ביהודה ושומרון וחבל עזה
מאפייני הממשל הצבאי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מפקד האזור וחליף הריבון ביהודה ושומרון הוא מפקד פיקוד המרכז. מפקד האזור וחליף הריבון בחבל עזה, בתקופת הממשל הצבאי שם, היה מפקד פיקוד הדרום. המפקד הצבאי הוא היחיד המוסמך לחתום על צווים ראשיים ותקנונים החלים בשטחי הממשל הצבאי.
כאשר החליטה ישראל על הקמת הממשל הצבאי זמן קצר לאחר סיום מלחמת ששת הימים. ההנחה בישראל הייתה שניהול החיים האזרחיים על-ידי הממשל יהיה לתקופה קצרה בלבד ולאחר מספר חודשים הוא יועבר לידיהם של גורמים מקומיים. בבפועל נמשך הממשל הצבאי 26 שנים, כאשר ב-1981 פוצלו סמכויותיו והאחריות לניהול התחומים האזרחיים עברה לידיו של גוף חדש, המינהל האזרחי, כאשר הממשל הצבאי ממשיך לשמש כסמכות העליונה, אך הפיצול נועד לאפשר לו להתמקד בנושאי הסדר והביטחון.
ככל שהתארכה תקופת הממשל הצבאי התברר בישראל כי אין מנוס מהשקעות כספיות משמעותיות ברצועת עזה הנובעות מאחריותה האזרחית של ישראל. ההשקעות המיידיות שנידרשו היו בנושאי תשתיות ובמערכת הבריאות המקומית. לצורך כך בוצעו מיידית פעולוות חיסון מקיפות של כל האוכלוסייה, הוגבר הפיקוח על עסקי המזון וטיב המים וכן הושקעו משאבים רבים בטיפול מיוחד למערכת הביוב. ב-1971 הושק פרויקט השקעות של הממשלה במסגרתו הוקמה רשת מרפאות, שודרגו תשתיות החשמל והמים והוקמו מגרשי משחקים לילדים.
עד 1976 העניקה מערכת הבריאות טיפולים חינם לכל התושבי הרצועה. באפריל 1976 הוחלט על גביית אגרה סמלית מהמקומיים בשל העומס הגובר על מערכת הבריאות כתוצאה מגידול האוכלוסייה ברצועת עזה שמספר תושביה הגיע כבר ל-500 אלף איש. במקביל שודרגו בתי-החולים ברצועה בהשקעה של מיליונים והוקמו בהם מחלקות מודרניות והוקמו מוסדות להכשרת אנשי רפואה מקומיים בהדרכת צוותים ישראליים.
הפרויקט הגדול ביותר היה בית חולים "שיפא" בעיר עזה שהפך לבית-החולים המרכזי של הרצועה. בשנות ה-80' שיפצה אותו ישראל בסיוע אמריקאי על-פי תכנון של אחד ממשרדי האדריכלים המובילים בישראל. הפרויקט נוהל על-ידי מתאם פעולות הממשלה בשטחים, שמואל גורן והושלם ב-1990. מלבד המחלקות הרפואיות החדשות נבנתה גם קומה תת-קרקעית מבוטנת. במבצע "עופרת יצוקה" בשנת 2009 שימשה קומה זאת כבונקר למסתור של בכירי "חמאס".
הציפייה שהייתה בישראל כי הממשל הצבאי יהיה אחראי על ניהול החיים האזרחיים לתקופה קצרה לא התממשה. מרבית האוכלוסייה המקומית הייתה עוינת לישראל, המנהיגים המקומיים המעטים שהחזיקו בגישה שונה לא היו מעוניינים לקחת על עצמם את האחריות, אלא העדיפו פתרון שבו תסופח רצועת עזה לישראל ותוקם מדינה דו-לאומית משותפת. ב-1976 זכו בבחירות לרשויות המקומיות ברוב הערים אנשי אש"ף שהחזיקו בגישה עוינת לישראל ובחירתם הקטינה עוד יותר את הסיכוי להקמת מנהיגות אחרת.
ב-1978 הקים אחמד יאסין את ארגון "המערך האיסלאמי" בעזה. הקמת הארגון שהוגדר כארגון אזרחי שיספק שרותי דת, רווחה ובריאות לציבור אושרה על-ידי הממשל הצבאי שפעילות זאת איפשרה להפחית את העומס הגובר על כתפיה של ישראל בטיפול האזרחי באוכלוסייה המקומית הענייה. ארגונו של יאסין אכן נתן מענה בתחומים רבים לאוכלוסיות העניות ברצועה - גני ילדים, מרפאות, בתי-ספר, מוסדות בוררות לסכסוכים, מסגדים ועוד. במקביל, בזכות פעילות זאת צבר הארגון כוח רב ומעמד בקרב האזרחים. התשתית של הארגון החברתי הייתה הבסיס להקמת "חמאס" בדצמבר 1987.
סיום הממשל הצבאי והקמת המינהל האזרחי

הממשל הצבאי בסיני הסתיים סופית ב-1982, עם החזרת השטח לידי מצרים במסגרת הסכמי קמפ דייוויד. הממשל הצבאי ברמת הגולן הסתיים עם קבלת חוק רמת הגולן ב-1981, חוק המורה על החלת החוק והמשפט הישראליים בשטח זה. המחלוקת בדבר המעמד המשפטי ועתיד השטחים של אזור יהודה, שומרון וחבל עזה (זהו הכינוי הישראלי הרשמי ליתר השטחים האמורים מאז סוף שנות ה-70) הביאה לכך שחלק מכללי אמנת ז'נבה לא הוחלו עליהם. ישראל הקימה יישובים באזורים אלו בניגוד לכללי האמנה, ואף גירשה מדי פעם תושבים מקומיים שנחשדו בהמרדה (פעולה שחוקיותה במסגרת כללי האמנה שנויה במחלוקת).
מאז שנת 1981 ועד 1994 פעל באזורים אלו המנהל האזרחי, שתפקידו היה להחליף את הממשל הצבאי, ולנהל את חיי היומיום האזרחיים של תושבי המקום הערביים. גוף זה הורכב מפקידי ממשלה במשרדים שונים של ממשלת ישראל, אזרחים עובדי צה"ל וקצינים. הרעיון מאחורי הקמתו היה להביא אנשים בעלי ניסיון במינהל ציבורי אזרחי, שייטיבו לנהל את חיי היומיום מקציני הצבא שלא הוכשרו לכך. עם זאת, בידי הממשל הצבאי נותרו סמכויות בהחלטות שעניינן ביטחוני. בסוף שנות השבעים הוקמו אגודות הכפרים ארגון של ערבים תומכי השתלבות במדינת ישראל, במטרה להעביר אליהם את השליטה האזרחית ביישובים הערביים - בעקבות הסכמי השלום עם מצרים בהם דובר על אוטונומיה ערבית (שלטון אזרחי אך לא ביטחוני) אך בעקבות רציחת אנשי האגודות, חשיפת שחיתות נרחבת, התנגדות נרחבת בקרב האוכלוסייה הערבית לתנועה זו, וחשדנות כלפיה בימין הישראלי, היא פורקה.
בשנות ה-80' עבדו במינהל האזרחי ברצועת עזה כ-5,000 עובדים ישראלים ופלסטינים שפעולתם חולקה בין 5 נפות: ג'בליה, עזה, דיר אל-בלח, חאן-יונס ורפיח. עד פרוץ האינתיפאדה בדצמבר 87' הם נעו ללא מגבלות בכל שטחי הרצועה. האינתיפאדה שינתה לחלוטין את תנאי עבודתם, הם נסעו לעבודתם רק בליווי של כוחות צה"ל, אך מכיוון שהעבודה חייבה כניסה לריכוזי אוכלוסייה פלסטינים הם הותקפו כמעט מדי יום בבקבוקי תבערה, אבנים ורימונים. בשל החיכוך הגבוה, בשבועות הראשונים לאינתיפאדה, חלק גדול מהנפגעים היו אנשי הממשל הצבאי והמינהל האזרחי שהיו חשופים למגע ישיר עם האוכלוסייה יותר מחיילי צה"ל.
הקושי הגובר להמשיך ולקיים את הממשל הצבאי ברצועת עזה נבע גם משילוב של האינתיפאדה וגידול האוכלוסייה המהיר ברצועה. ב-1967 בתחילתו של הממשל הצבאי חיו ברצועה 350 אלף איש, בתחילת שנות ה-90' כבר היו בה יותר 800 אלף איש. האחריות על ניהול חייה של האוכלוסייה הגדלה תבע מישראל השקעה גוברת של משאבים כספיים וכוח אדם, זאת לצד התמודדות מתמשכת עם האינתיפאדה ועם עלייה ניכרת במספר הפיגועים שכללו פיגועי ירי ופיגועי דקירה רבים, פיגועי חטיפה, מטענים ולקראת סיום האינתיפאדה גם מכוניות תופת.
הרשות הפלסטינית

עם חתימת הסכמי אוסלו ב-1993 (ה'תשנ"ג) הוקמה בהדרגה אוטונומיה פלסטינית בחלק מהשטח. רשות זאת קיבלה את סמכויות המנהל האזרחי, וחלק מסמכויות הממשל הצבאי. עם זאת, במיעוט השטח, באזורים שהוגדרו בהסכמי אוסלו כאזורים בשליטה ביטחונית ישראלית, השליטה ביישובים ערביים נותרו תחת המנהל האזרחי. ביישובים היהודיים באזורים אלו, ההתנהלות האזרחית נעשית בדומה למדינת ישראל באמצעות ועדי ישוב, מועצות מקומיות ועיריות, ואילו המשטרה מתנהלת באופן שמעמדו המשפטי אינו ברור.
בעקבות תוכנית ההתנתקות והעברת השליטה באופן רשמי לרשות הפלסטינית, בוטל הממשל הצבאי ברצועת עזה ב-12 בספטמבר 2005 (ח' באלול ה'תשס"ה).
חידוש הממשל הצבאי ברצועת עזה

באוגוסט 2024, לאור התמשכות מלחמת חרבות ברזל וכיבוש חלקים מרצועת עזה על ידי צה"ל, הוחלט לחדש את תפקיד "מושל עזה" שהיה קיים בעבר במנהל האזרחי, האחראי על החיים האזרחיים ברצועה. לתפקיד מונה קצין בכיר, אלעד גורן, שקודם לדרגת תת-אלוף.
ראו גם

המטבע הצבאי (ישראל)
לקריאה נוספת

משה אלעד, אם תרצו - זו הגדה: הממשל הישראלי בגדה המערבית בעשור הראשון 1976-1967, חיפה: פרדס, 2016(הספר בקטלוג ULI)
לב גרינברג, דמוקרטיה כובשת - התפקיד הפוליטי של הצבא במשטר הדואלי של ישראל, מגזין הכיבוש 2008
הערות שוליים

↑  אמנת ז'נבה הרביעית בדבר הגנת אזרחים בימי מלחמה (מתורגם לעברית), באתר בצלם
↑  דב עילם, "הצד האזרחי של הממשל הצבאי בעזה", למרחב, 23.10.1967
↑  סופר דבר, "תוכנית שרון להפרדת המינהל האזרחי מהצבאי תובא ביום א' לממשלה", דבר, 23.9.1981
↑  תופיק חורי, "בית ספר מקצועי וחמש מרפאות יוקמו השנה ברצועה", דבר, 14.1.1972
↑  דני צדקוני, "חידושים בשרותי הבריאות ברצועת עזה", דבר, 5.9.1977
↑  צבי אלחייני, הצצה נדירה: כך תיכננו ובנו אדריכלים ישראלים את בית החולים שיפא בעזה, באתר Xnet‏, 30 ביוני 2005
↑  דוד חכם, עזה בגובה העיניים - מבט לאינתיפאדה מבפנים, מודן: משרד הבטחון, 2016, עמ' 64-65
↑  דוד חכם, "ותמלא הארץ חמאס - אחמד יאסין ומלחמתו בישראל", קתדרת חייקין לגיאו-אסטרטגיה, אוניברסיטת חיפה, 2006, עמ' 10-15
↑  ערבים טובים מאמר של ד"ר הלל כהן - על חדירת המודיעין הישראלי לאוכלוסייה הערבית.
↑  דוד חכם, עזה בגובה העיניים, מודן: משרד הבטחון - הוצאה לאור, 2016, עמ' 158-159
↑  יואב זיתון, "קצין עזה ראשי": התא"ל החדש, שמסמל את כיבוש הרצועה לשנים הבאות, באתר ynet, 29 באוגוסט 2024
בית הנבחרים של טקסס

| --- | --- |
חותם בית הנבחרים של טקססחותם בית הנבחרים של טקסס
 מדינה:  טקסס טקסס
 סוג:  בית תחתון
 הרכב
 מספר מושבים:  150
 התפלגות מושבי בית הנבחרים
      המפלגה הרפובליקנית (85)      המפלגה הדמוקרטית (65)
 בחירות
 בחירות קודמות:  2022
 בחירות הבאות:  2024
 מנהיגים
 יושב ראש בית הנבחרים:  דייד פילן (מאז 12 בינואר 2021)
 מנהיג הרפובליקנים:  ג'ים מרפי (מאז 12 בינואר 2021)
 מנהיג הדמוקרטים:  כריס טרנר (מאז 30 בינואר 2017)
 משכן
 מליאת בית הנבחרים המדינתי
 קפיטול מדינת טקסס, אוסטין
 אתר אינטרנט
 www.house.state.tx.us
 
בית הנבחרים של טקסס (באנגלית: Texas House of Representatives) הוא הבית התחתון של בית המחוקקים במדינת טקסס שבארצות הברית. בבית הנבחרים חברים 150 נציגים, המייצגים כל אחד כ-167,637 איש – נכון למפקד האוכלוסין של ארצות הברית שנערך בשנת 2010. בית הנבחרים המדינתי מתכנס בקפיטול מדינת טקסס השוכן בעיר הבירה אוסטין.
בית הנבחרים של טקסס מתכנס בישיבה רגילה במשך כחמישה חודשים מדי שנה. התכנסויות רגילות מתחילות בצהריים ביום שלישי השני בחודש ינואר של שנים אי-זוגיות ועשויות להימשך לא יותר מ-140 יום, ומסתיימות במהלך השבוע האחרון של מאי או השבוע הראשון של יוני. מושבים מיוחדים מתכנסים בהוראת מושל טקסס ועשויים להימשך עד חודש ימים. חבר בבית הנבחרים המדינתי חייב להיות אזרח ארצות הברית, חייב להיות רשום בפנקס הבוחרים המדינתי ולהיות בן 21 לפחות. עליו להיות תושב המדינה במשך שנתיים טרם הבחירות, ובמשך שנה להיות תושב המחוז בו מתמודד.
יושב ראש בית הנבחרים של טקסס הוא "הפקיד הממונה" (Presiding Officer) והחבר הבכיר ביותר בבית הנבחרים המדינתי. תפקידיו של יושב הראש כוללים שמירה על הסדר בתוך בית הנבחרים, הכרה בחברי הבית במהלך דיון, פסיקה בעניינים פרוצדורליים, מינוי חברים לוועדות השונות ושליחת הצעות חוק לבדיקה בוועדה הרלוונטית להן. במקביל, קיים תפקידו של יושב ראש בית הנבחרים הזמני (Speaker pro tempore) – משרה שבעיקרה היא טקסית, אך לפי מסורת ארוכת-שנים מי שמאייש אותה הוא מנהל את הדיונים בבית הנבחרים במהלך בחינת הצעות חוק.
בניגוד לבתי מחוקקים אחרים במדינות ארצות הברית, כללי בית הנבחרים אינם מכירים באורח רשמי במנהיג רוב ובמנהיג מיעוט. המנהיגים הבלתי-רשמיים של הסיעות בבית הנבחרים הם יו"ר הסיעה הרפובליקנית ומנהיג הסיעה הדמוקרטית, ושניהם נבחרים בידי חברי סיעתם.
הערות שוליים

↑  About Us — Texas House of Representatives, באתר בית הנבחרים של טקסס (באנגלית)
| --- | --- |
בקרת זהויות :  NLI: 987007369169405171  GND: 131773-8  ISNI: 0000 0001 2107 2407  LCCN: n79065968  VIAF: 124322266   WorldCat (עם VIAF): 124322266
ערוץ דיסני (פורטוגל)

| --- | --- |

 פרטי הערוץ
 מדינה:  פורטוגל פורטוגל
 קטגוריה:  ילדים
 תאריך השקה:  28 בנובמבר 2001
 בעלות:  חברת וולט דיסני
 שפה:  פורטוגזית
 משרד ראשי:  Paço de Arcos 
 אזור קליטה:  פורטוגל  אנגולה  מוזמביק  כף ורדה
 פורמט תמונה:  16:9 (SDTV, 576i)
 https://disney.pt/
 
ערוץ דיסני פורטוגל הוא ערוץ ילדים פורטוגלי, הגרסה המקומית לערוץ דיסני, בדומה לערוץ דיסני ישראל. הערוץ משודר בפורטוגזית בפורטוגל, אנגולה, מוזמביק וכף ורדה, שכולן מדינות דוברות פורטוגזית.
הגרסה הפורטוגלית לערוץ דיסני היא ערוץ דיסני היחיד באירופה שלא משודר ב-HDTV.
Disney Cinemagic

דיסני סינמג'יק היה ערוץ ילדים ונוער מקבוצת וולט דיסני, שמטרתו הייתה לשדר את הקלאסיקות מכל הזמנים שהופקו על ידי החברה.
עם השקת הערוץ ב-1 באוקטובר 2008 באפיק 44 בשירות הטלוויזיה ZON TV, ערוץ דיסני הרגיל לא נחשב עוד ל"פרימיום" והחל לשדר בחבילת הבסיס של החברה, כפי שכבר קרה אצל שירותי טלוויזיה אחרים, ובמקומו הערוץ החדש החליף אותו ושודר בקרב משקי הבית ששילמו תשלום חודשי מיוחד.
בדצמבר 2008 צורף הערוץ לרשימת הערוצים של Cabovisão.
ב-1 בינואר 2009 הושקה גרסת ה-HD של הערוץ.
ב-1 בנובמבר 2012 הוחלף הערוץ בידי ערוץ דיסני ג'וניור.
הערוץ ממשיך להתקיים כיום במדינות דוגמת צרפת וגרמניה.
Disney Cinemagic > תוכניות

אלאדין (2008-2012)
בית הספר לקיסר המתחיל (2008-2012)
אגדת טרזן (2008-2012)
טימון ופומבה (2008-2012)
לילו וסטיץ': הסדרה (2008-2012)
קים פוסיבול (2009-2011)
שיעורי צפייה

בחודש מאי 2018 היה ערוץ דיסני במקום השמיני מבחינת שיעורי הצפייה בפורטוגל.
דיסני ג'וניור פורטוגל

עוד בטרם ערוץ דיסני ג'וניור פורטוגל החל לשדר, הוא התקיים כרצועת שידורים במסגרת ערוץ דיסני פורטוגל. הרצועה שודרה מדי בוקר, אך שידוריה הופסקו לאחר הקמת הערוץ המקומי של דיסני ג'וניור. כל תוכניות הערוץ מכוונות לקהל יעד בגילאי 2–6.
דיסני ג'וניור פורטוגל > תוכניות

מתקפת אומנות
נדב ידי זהב
ג'ייק והפיראטים מארץ לעולם לא
צומת ג'ונגל
חבורת איינשטיין
מועדון החברים של מיקי מאוס
סוכן מיוחד אוסו
תוכניות > 2015

וונדר מציל את העולם
העולם של ריילי
חבורת 7ג'
הצעד הבא
קייסי אנדרקאבר
בויסטר
היורשים: עולם מרושע
סטאר נגד כוחות הרשע
תוכניות > 2016

תמיד ביחד
המופלאה: הרפתקאות ליידי באג
קיקיוואקה: מחנה קיץ
סוי לונה
הארלי באמצע
בקסטייג'
אלנה מאוולור
תוכניות > 2017

האכסניה
חוקי המרפי של מיילו
פלונטר: הסדרה
ביזארדבארק
מפלצת של מלון: הסדרה
סיפורים של ברווזים
תוכניות > 2018

הבית של רייבן
אנדי
ראו גם

RTP1
טלוויזיה בפורטוגל
RTP2
הערות שוליים

↑  ערוצי הטלוויזיה הנצפים ביותר בפורטוגל (ארכיון)
פראן דרשר

| --- | --- |

 לידה:  30 בספטמבר 1957 (בת 67) קווינס, ניו יורק, ארצות הברית 
 שם לידה:  Francine Joy Drescher 
 מדינה:  ארצות הברית ארצות הברית
 תקופת הפעילות:  מ-1977 
 מקום לימודים:  קווינס קולג'  תיכון הילקרסט  קולג' וגנר 
 בן או בת זוג:  פיטר מארק ג'ייקובסון (1978–1999)  שיווה איאדוראי (2014–ספטמבר 2016) 
 פרופיל ב-IMDb
 חתימה:   
 
פרנסין ג'וי דרשר (באנגלית: Francine Joy Drescher; נולדה ב-30 בספטמבר 1957) היא שחקנית קולנוע וטלוויזיה, תסריטאית, מפיקה וסופרת יהודייה-אמריקאית.
מאז אוקטובר 2021 משמשת דרשר כנשיאת איגוד העובדים SAG-AFTRA, שנוצר בעקבות איחוד גילדת שחקני המסך עם הפדרציה האמריקאית של אמני רדיו וטלוויזיה ומייצג כ-160,000 עובדים בתעשיית הבידור האמריקאית.
ביוגרפיה

דרשר נולדה בקווינס, ניו יורק למשפחה ממוצא יהודי אשכנזי שהגיעה לארצות הברית ממזרח אירופה. בתיכון הכירה דרשר את בעלה לעתיד, השחקן האמריקאי-יהודי פיטר מארק ג'ייקובסון.
לאחר שסיימה את לימודיה בתיכון, היא פנתה ללימודי המשחק. היא התפרסמה לראשונה עם צאת הסרט "שיגעון המוזיקה" בשנת 1977. ב-1981 השתתפה בסרט "רגטיים".
בשנת 1984 שיחקה בתפקיד בובי פלקמן בסרט "ספיינל טאפ" שביים רוב ריינר.
בינואר 1985 פרצו שודדים לדירתה של דרשר בלוס אנג'לס, קשרו את בעלה, ואנסו אותה ואת חברתה (שהייתה גם היא במקום) באיומי אקדח. לדרשר לקח מספר שנים להתגבר על המקרה, ושנים נוספות כדי לדבר עליו בכלי התקשורת.
לאחר הצלחת הסרט "שגעון המוזיקה", המשיכה להופיע במספר תפקידים קטנים בקולנוע עד שיצרה והפיקה את קומדיית המצבים הפופולרית "נני" (The Nanny). היא הזמינה את חברתה הדוגמנית טוויגי ויחדיו הן כתבו את העלילה. הסדרה שודרה לראשונה ב-1993, והפכה להצלחה מיידית בקנה מידה בינלאומי, עד לסיומה ב-1999. הסדרה מבוססת במידה רבה על חייה האמיתיים של דרשר. בסדרה מגלמת דרשר את פראן פיין, יהודייה אמריקנית שמתקבלת לעבודה כאומנת על ידי בריטי שמרן, והופכת לחלק ממשפחתו בזכות השנינות וההומור שלה. דרשר מדגישה בסדרה את עניין יהדותה, ולעיתים גם את הקשר לישראל. בעבר סיפרה כי תפקידי אורח רבים בסדרה התבססו על קרובי משפחתה במציאות, ודמויותיהם גם נקראו על שמם.
במקביל לסדרת הטלוויזיה, דרשר השתתפה גם במספר סרטי קולנוע, בהם סרטו של הבמאי הנודע פרנסיס פורד קופולה, "ג'ק", שיצא לאקרנים ב-1996. בשנת 1997 היא שיחקה לראשונה בתפקיד ראשי בסרט קולנוע, בקומדיה הרומנטית "The Beautician and the Beast", שהופקה על ידי חברת ההפקות High School Sweethearts שבבעלותה. בהמשך שיחקה בסרט "לאסוף את השברים" (Picking up the pieces) לצידו של וודי אלן בשנת 2000.
בשנת 2000 אובחנה כחולה בסרטן הרחם, ועברה כריתת רחם. בספרה השני, "Cancer Schmancer", כתבה דרשר על התמודדותה עם המחלה.
בשנת 2003 הופיעה דרשר במספר פרקים בסדרה הקומית "בוקר טוב מיאמי". ב-2005 היא הופיעה בסדרה קומית נוספת, "החיים עם פראן", בה גילמה אישה בגיל העמידה.
בשנת 2011 החלה לשחק בסדרה "גירושים מאושרים", המבוססת על חייה. פראן ובעלה לשעבר כותבים ומפיקים את הסדרה, שעלילתה היא גירושי זוג כיוון שהבעל יוצא מהארון, והזוג נשאר מיודד. בדיוק כפי שנישואיה נגמרו במציאות.
בשנת 2020 שיחקה בסרט טלוויזיה של ערוץ לייפטיים "סידור לחג" בדמותה של קייט ספנסר.
באוקטובר 2024, דרשר לוהקה לסרט Marty Supreme מבית A24.
ביוגרפיה > נשיאת SAG-AFTRA

בספטמבר 2021 הודיע איגוד גילדת שחקני המסך – הפדרציה האמריקאית של אמני הטלוויזיה והרדיו על ניצחונה של דרשר בבחירות לנשיאות הארגון, בהן היא התמודדה נגד השחקן מת'יו מודין. דרשר נכנסה לתפקיד ב-15 באוקטובר באותה שנה.
ב-13 ביולי 2023 הכריזה דרשר על שביתה של האמנים המאוגדים בארגון, כ-160,000 מעובדי תעשיית הבידור, לראשונה מאז 1980. ההכרזה על השביתה נעשתה במהלך השביתה של גילדת הכותבים האמריקאית, שהחלה במאי 2023. בהכרזתה טענה דרשר שסיבת השביתה היא שינוי במודל העסקי של חברות הבידור הגדולות (שמאוחדות במסגרת ארגון הסחר AMPTP) ואי-נכונתן להתפשר במשא ומתן על תנאי ההעסקה של העובדים בתעשייה. האיגוד דרש גם משא ומתן על האופן שבו יאומצו טכנולוגיות חדשות, כגון בינה מלאכותית, שעשויות להשפיע לרעה על יוצרים.
חיים אישיים

בתיכון הכירה דרשר את בעלה לעתיד, השחקן האמריקאי-יהודי פיטר מארק ג'ייקובסון, והם נישאו ב-1978, כשהייתה בת 21. הזוג התגרש ב-1999. ב-2014 היא נישאה ליזם ההייטק ההודי-אמריקאי שיבא איידוראי, אך ב-2016 הם התגרשו.
ב-2018 השתתפה בטקס התרמה חגיגי לארגון ידידי צה"ל בארצות הברית (FIDF), בו גייסו 60 מיליון דולר עבור צבא ההגנה לישראל.
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס פטל הזהב | פרס הגאולה | מועמדת לפרס בשנת 1998 ונשיאת SAG/AFTRA הנוכחית, על ההובלה המבריקה של גילדת השחקנים במהלך שביתת אמני הטלוויזיה והרדיו עם סיום מוצלח | זכייה |  |
הערות שוליים

↑  Anthony D'Alessandro, Fran Drescher Boards A24 Timothée Chalamet Movie ‘Marty Supreme’, Deadline, ‏2024-10-04 (באנגלית אמריקאית)
↑  SAG-AFTRA Split Decision: Fran Drescher Elected President, But Rival Party’s Joely Fisher Elected Secretary-Treasurer, Deadline, September 2, 2021
↑  WATCH: Screen Actors Guild president Fran Drescher announces unanimous vote to go on strike, PBS, July 13 2023
↑  https://Varieté.com/2018/scene/news/friends-of-the-israel-defense-forces-gala-pharrell-williams-1203018108/
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
| --- | --- |
בקרת זהויות :  NLI: 987007445027805171  BNE: XX1416358  BnF: cb14173195v (data)  GND: 119474700  ISNI: 0000 0000 7245 6243  LCCN: no96008826  LNB: 000289399  NTA: 167907522  SNAC: w6073cs7  VIAF: 59293685   WorldCat (עם VIAF): 59293685
מגדלי מאריוט מרקיז JW דובאי

| --- | --- |

 מידע כללי
 סוג:  מגדלים תאומים 
 מיקום:  דובאי 
 מדינה:  איחוד האמירויות הערביות 
 בעלים:  The Emirates Group 
 הקמה ובנייה
 תקופת הבנייה:  ?–2012
 תאריך פתיחה רשמי:  2012 
 עלות:  1.8 מיליארד דירהם אמירתי  490 מיליון דולר אמריקאי
 אדריכל:  Archgroup Consultants
 סגנון אדריכלי:  אדריכלות מודרנית
 מידות
 גובה:  355 מ' 
 קומות:  76 
 קואורדינטות:  25°11′09″N 55°15′29″E﻿ / ﻿25.185719°N 55.258125°E﻿ / 25.185719; 55.258125
 אתר רשמי
  (למפת דובאי מוגדלת) מגדלי מאריוט מרקיז JW דובאי(למפת דובאי רגילה) מגדלי מאריוט מרקיז JW דובאי he
 
מלון JW Marriott Marquis Dubai הוא המלון השני בגובהו בעולם, בן 72 קומות, בגובה 355 מטרים במתחם של מגדלי תאומים בדובאי שבאיחוד האמירויות הערביות. המתחם בשווי 1.8 מיליארד דירהם כולל מלון בן 1,608 חדרים המנוהל על ידי מלונות מריוט.
היסטוריה

במקור המלון תוכנן כמגדל יחיד בגובה 350 מטרים ובן 77 קומות שנועד להסתיים ב-2008 לצד דרך שייח' זאיד E11. עם זאת, היה צורך לשנות את עיצובו ומיקומו בשל הרחבת נחל השייכת למגה פרויקט ביזנס ביי. עיצוב התאומים החדש הושק בדובאי בשנת 2006 והם יתנשאו לגובה 395 מטרים בצורת מגדלי תאומים. עם זאת, צורת המגדלים שונתה והגובה ירד ל-355 מטרים בעיצוב מחודש. מסגרות המבנה הבטון של שני המגדלים הגיעו לראש באפריל 2010. עד אפריל 2011 נוספו הצריחים בשני המגדלים והמבנה החיצוני של שני המגדלים כמעט הושלם. הבניינים הושלמו בשנת 2012, עברו את מגדל הוורד שגם הוא בדובאי כמלון הגבוה בעולם.
בפתיחת המגדל הראשון, המלון כלל 14 חנויות מזון ומשקאות, ברים על הגג, מרכז עסקים, אולמות כנסים וחדרי ישיבות, אולם אירועים נרחב, מועדון ספא ובריאות, וגם חנויות קמעונאיות, בריכת שחייה וחדר כושר.
מגדלי התאומים קומתיים הושלמו בנובמבר 2012.
במלון 1,364 חדרי אירוח סטנדרטיים, 240 סוויטות, 4 מהן נשיאותיות, אולם אירועים, אודיטוריום, 18 חנויות, 19 מסעדות וספא בריאות.
צורת המגדלים היא בהשראת תמר. המגדלים ממוקמים באופן סימטרי על מבנה בן 7 קומות כדי לצפות בנופים של בורג' ח'ליפה, מפרץ העסקים והים. הפודיום מאכלס את כל השטחים הציבוריים, המסעדות, אולם האירועים ואזור האחורי של הבית.
גלריה

מגדלי אמירייטס פארק בבנייה 31 בינואר 2008
20 בספטמבר 2007
28 בדצמבר 2007
ראו גם

מגדל הורד
מגדל הנסיכה
בורג' אל-ערב
הערות שוליים

↑  "Emirates Park Towers Hotel & Spa to be commanding Dubai Business Bay focal point". AMEinfo. נבדק ב-7 בנובמבר 2010. {{cite web}}:  (עזרה)
↑  "Construction of Dh1.8b Emirates Park Towers project firmly on track". Gulf News. נבדק ב-7 בנובמבר 2010. {{cite news}}:  (עזרה)
↑  "JW Marriott Marquis Dubai - Business Bay (Emirates Park Towers Hotel & Spa)". BNC Network. 17 ביולי 2012. נבדק ב-14 בנובמבר 2012. {{cite web}}:  (עזרה)
Samba

ערך זה עוסק בתוכנת מחשב. אם התכוונתם לריקוד וסגנון מוזיקלי, ראו .
| --- | --- |

 מפתח:  קוד פתוח
 מחזור חיים:  1992–הווה (כ־32 שנים)
 גרסה אחרונה:  4.21.1 (14 באוקטובר 2024) 
 מערכת הפעלה:  מרובה-פלטפורמות
 נכתבה בשפות:  C,‏ C++, פייתון
 סוג רישיון:  הרישיון הציבורי הכללי של גנו
 קוד מקור:  https://git.samba.org 
 קטגוריה:  מערכת קבצים רשתית
 www.samba.org
 
Samba (באנגלית: סמבה), היא תוכנה חופשית המממשת מחדש את פרוטוקול התקשורת SMB/CIFS. התוכנה פותחה במקור על ידי אנדרו טרידג'ל. נכון לגרסה 3 ומעלה, Samba מספקת שירותי קבצים ומדפסות עבור קליינטים שונים של Microsoft Windows, ועובדת עם דומיין וינדוסי, כחבר בדומיין, או כ-Domain Controller. ‏ Samba פועלת על רוב מערכות הUnix ודמויות היוניקס, כגון לינוקס, סולאריס, AIX וBSD, כולל שרתי Mac OS X. סמבה היא סטנדרטית כמעט בככל ההפצות של לינוקס, וברוב המקרים נכלל בשירותי מערכת במערכות הפעלה מבוססת יוניקס. Samba פועלת תחת התנאים של הרישיון הציבורי הכללי של גנו. שם התוכנה מגיע מ-SMB, שמו של הפרוטוקול הסטנדרטי המשמש את מערכת הפעלת Microsoft Windows לשיתוף קבצים ברשת.
היסטוריה

אנדרו טרידג'ל פיתח את הגרסה הראשונה של סמבה ליוניקס בדצמבר 1991 ובינואר 1992, כדוקטורנט באוניברסיטה הלאומית של אוסטרליה. בעזרת רחרחן הוא ניתח את פרוטוקול הרשת שהיה בשימוש תוכנת שרת Pathworks של חברת DEC. בגרסאות הראשונות, בינואר 1992, לא נמצא שם הולם לתוכנה, וטרידג'ל פשוט קרא לזה "שרת קבצים יוניקסי עבור Pathworks דוס". בגרסה 1.0, הבין טרידג'ל שהוא למעשה יישם את פרוטוקול NetBIOS, וכי תוכנה זו יכולה לשמש קליינטים במחשבים אחרים.
עם השמת דגש על הענקת יכולת של פעולה הדדית עם Microsoft LAN Manager, טרידג'ל שחרר "NetBIOS ליוניקס", nbserver, בגרסה 1.5 בחודש דצמבר 1993. גרסה זו הייתה הראשונה שכוללת תוכנת לקוח וגם שרת. כמו כן, בשלב זה נבחר הרישיון הציבורי הכללי של גנו כרישיון לתוכנה.
במהלך גרסה 1.5, השם שונה ל smbserver. עם זאת, טרידג'ל קיבל הודעה מחברה שבבעלותה היה כבר השם. השם Samba "סמבה" נגזר על ידי הפעלת פקודת grep (פקודה נפוצה במערכות יוניקס לחיפוש) במילון המערכת, וחיפוש מילים שהכילו את האותיות S,‏ M, ו-B, בסדר הזה.
הגרסאות הבאות שוחררו במהירות יחסית, וגרסה 1.9 ראתה אור בינואר 1995.
גרסה 2.0.0 שוחררה בינואר 1999, וגרסת 2.2.0 בחודש אפריל 2001.
גרסאות

גרסה 3.0.0, שוחררה ב-23 בספטמבר 2003, והיותה שדרוג משמעותי. נוספה היכולת להצטרף ל-Active Directory כחבר.
גרסה 3.2.0 שוחררה ב -1 ביולי 2008. עם גרסה זו, הפרויקט החליט לעבור לגרסאות מבוססות זמן. גרסאות מרכזיות חדשות, כגון 3.3, 3.4, נכנסות לתוקף כל 6 חודשים. תכונות חדשות מתווספות רק כאשר בגרסה חדשה, וגרסאות משניות משמשות רק לתיקוני באגים. כמו כן, 3.2 סימנה שינוי של רישיון מ־GPL2 ל־GPL3.
גרסה 3.3.0 יצאה ב-27 בינואר 2009.
גרסה 3.4.0 יצאה ב-3 ביולי 2009.
גרסה 3.5.0 יצאה ב-1 במרץ 2010. זו הייתה הגרסה הראשונה לכוללת תמיכה ניסיונית ל-SMB2.
גרסה 3.6.0 שוחררה ב-9 באוגוסט 2011. זוהי הגרסה הראשונה שכוללת תמיכה מלאה ב-SMB2.
גרסה 4.0 יצאה ב-11 בדצמבר 2012. היא מהווה שכתוב מרכזי המאפשר ל-Samba להיות Domain Controller, המשתתפת באופן מלא בדומיין של Active Directory של Windows.
ראו גם

קרברוס (פרוטוקול)
הערות שוליים

↑  10 years of Samba!, נכתב על ידי אנדרו טרידג'ל באתר Samba.org, ינואר 2002.
↑  A bit of history and a bit of fun, נכתב על ידי אנדרו טרידג'ל וצוות Samba ב-27.6.1997.
| --- | --- |
בקרת זהויות :  NKC: ph135813
כריסטין פורד

| --- | --- |

כריסטין פורד בשימוע בסנאט, ספטמבר 2018
 לידה:  נובמבר 1966  (בת 57)
 שם לידה:  Christine Margaret Blasey 
 ענף מדעי:  פסיכולוגיה
 מקום מגורים:  ארצות הברית ארצות הברית
 מקום לימודים:  אוניברסיטת דרום קליפורניה
 מנחה לדוקטורט:  Michael D. Newcomb 
 מוסדות:  אוניברסיטת פאלו אלטו, המחלקה לפסיכולוגיה  בית הספר לרפואה באוניברסיטת סטנפורד
 
כריסטין מרגרט בלאזי פורד (באנגלית: Christine Margaret Blasey Ford; נולדה בנובמבר 1966) היא פרופסורית אמריקאית לפסיכולוגיה באוניברסיטת פאלו אלטו ופסיכולוגית מחקר בבית הספר לרפואה באוניברסיטת סטנפורד. היא מתמקדת בתכנון מודלים סטטיסטיים לפרויקטים מחקריים.